             Pirkimo sąlygų 2 priedas. „Techninė specifikacija“
LAUKO PAVĖSINĖS
TECHNINĖ SPECIFIKACIJA
Pirkimo objektas – 6 medinės lauko pavėsinės su pristatymu ir montavimo darbais.
Pavėsinių įrengimo vieta:
1. Melioratorių a. 14, Joniškis (1 vnt.).
1. Latvių g. 2, Joniškis (1 vnt.).
2. Pašvitinio g. 19, Joniškis (1 vnt.).
3. Statybininkų g. 5, Joniškis (3 vnt.).
1. Reikalavimai pavėsinei:
0.1.  Medinių konstrukcijų pavėsinė su dvišlaičiu stogu, dviem uždaromis sienomis ir tvorele aplink terasą. Mediena: vakuumu impregnuota rudos spalvos mediena iš eglės/pušies, obliuota, su užapvalintais kampais. Kur reikia C24 klasės. Medienos dydžiai: 45*95, 45*145, 45*195, 90*95, 135*145 ir panašūs. Obliuotos, lygios dailylentės vakuumu impregnuotos rudai, iš abiejų pusių rudos spalvos. Dailylenčių storis 18-20 mm. Mediena surenkama naudojant laukui skirtus medvaržčius, vinis, varžtus. Negalima naudoti paprastų, cinkuotos spalvos kampų ir kitų metalinių dalių. Visos naudojamos metalinės dalys turi būti bent 4 mm storio, cinkuotos ir dažytos rudai. Medinės kolonos tvirtinamos prie terasos naudojant metalines pagamintas dalis, ant kurių kolonos užmaunamos ir susukamos varžtais. Terasai naudojamos lygios terasinės lentos (28-30 mm storio), impregnuotos vakuumu rudos spalvos, iš eglės/pušies AB klasės. Lentos susukamos paslepiama medvaržčių sistema. Liečiami medienos paviršiai turi būti nušlifuoti ir saugūs vaikams. Stogo danga – skarda, stogas nešildomas, stogo danga: profilis čerpinis; lakšto storis 0,5 mm; minimalus cinko kiekis 275 g/m2; padengimas matinis 50 mkr poliuretanas; spalva derinama su Užsakovu prieš darbų pradžią. Skardos lankstiniai (kraigas, vėjalentės) gaminami iš ne prastesnės charakteristikos skardos, kurios spalva sutampa su dangos spalva. Varžtai dangos tvirtinimui parenkami pagal dangos gamintojo rekomendaciją, atitinkamo ilgaamžiškumo. Stogo kraštai, visomis kryptimis, išlenda toliau už sienų, ne mažiau nei 0,5 m, matuojant horizontalioje padėtyje nuo kolonų išorės. Lietaus nuvedimo sistema 125/90 mm, spalva derinama prie stogo dangos spalvos.
0.2.  Terasos ilgis – ne mažiau kaip 6 m. Stogo ilgis ne mažiau 7 m. Stogo išlindimas už sienų ne mažiau kaip 0.5 m.
0.3.  Terasos plotis – ne mažiau kaip 6 m. Stogo plotis ne mažiau 7 m. Stogo išlindimas už sienų ne mažiau kaip 0.5 m.
0.4.  Aukštis nuo žemės paviršiaus iki stogo aukščiausio taško ne mažiau nei 3 m, aukštis viduje nuo grindų iki stogo konstrukcijų žemiausio taško ne mažiau 2,3 m.
0.5.  Pavėsinės visa konstrukcija (grindys, kolonos, sienos) statomos ant betonuotų gręžtinių pamatų (betonas armuotas). Konstrukcija prie pamatų tvirtinama per ilgasriegius arba cheminiais ankeriais.
0.6.  Kolonos, sienose kurios nėra dengiamos dailylentėmis, įrengiamos kas 2 metrai arba mažiau. Sienos, kurios dengiamos dailylentėmis gaminamos karkasinių sienų principu, kur karkasas daromas iš 45*95 mm medienos ir pritvirtinamos dailylentės. Sienose, kurios dengiasi dailylentėmis, viduryje specialios kolonos nėra statomos. Kampinės ir tarpinės kolonos (sienose, kurios nėra dengiamos) daromos 145*135 mm dydžio, gaminamos iš klijuotų sijų. Vainikas gaminamas iš sijų, kad būtų užtikrintas pavėsinių stiprumas ir stabilumas (Vainiko matmuo turėtų būti ne mažesni nei 90*140 mm). Stogo gegnės gaminamos iš 145*45 mm dydžio sijų.
0.7.  Ne mažiau nei pusė pavėsinės sienų uždengiamos dailylentėmis, kurios aprašytos 1.1 punkte. Dailylentės dengiamos per visą sienos aukštį arba pagal dizainą suderintą su Užsakovu vietoje. Likusios sienos lieka atviros, kurios sienos lieka atviros derinama su Užsakovu prieš pradedant gamybą.
0.8. Viena pavėsinė įstiklinama su slankiojančia stiklų sistema. Įstiklintos pavėsinės atvirose sienose turi būti ne mažesnė kaip 70 cm aukščio tvorelė, kuri dengiama iš tų pačių dailylenčių kaip ir sienos. Tarpas tarp tvorelės ir viršaus dengiamas stumdomų langų sistema. Stiklinimui naudojamas stiklo paketas 4-16-4 mm, kur viena stiklo paketo pusė dengiama apsaugine plėvele saugančią nuo šukių susidarymo dužimo atveju. Stumdomi stiklai montuojami į tarpą tarp kolonų, viename tarpe telpa du važiuojantys stiklai ir vienas stacionarus langas (už kurio palenda važiuojantys stiklai atidarytoje pozicijoje). Stiklai dedami į medinį rėmą, kuris gaminamas iš tokios pačios vakuumu impregnuotos rudos medienos. Stiklai stumdomi, važinėja pakabinti ant specialių bėgelių. Bėgeliai, pagal specifikaciją, turi atlaikyti važinėjančios dalies svorį. Iš viso stiklinami 5 tarpai tarp kolonų. Šioje pavėsinėje dedamos dvivėrės durys per visą angos plotį. Durys pagamintos iš vakuumu impregnuotos rudos spalvos medienos. Durų viršutinėje dalyje dedami stiklo paketai. Viena durų varčia turi turėti fiksavimo galimybę, durų užrakinimo galimybę.
0.9.  Terasa –  ne mažiau kaip 6m x 6m, ne mažiau kaip 36 kv. m. ploto. Įrengiant terasą, po ja klojama geotekstilė per visą plotą apsaugai nuo piktžolių augimo. Terasa įrengiama ant betonuotų polių, kurie yra apie 150 mm diametro, armuoti armatūra. Pamatinių polių skaičius ne mažiau kaip 16 vnt. Ant polių tvirtinamas karkasas iš 45*95 medienos. Ant šio pirmojo karkaso dedamas antrasis karkasas, pritaikytas grindų lentų sukimui. Tarpas tarp sijų grindims sukti ne daugiau kaip 60 cm. Antras karkasas gaminamas iš 45*95 medienos. Mediena tokia pati kaip 1.1 punkte aprašyta. Lentos tvirtinamos paslėpto tvirtinimo medvaržčių sistema. Terasos šonai uždengiami lentomis per visą aukštį ir visos terasos perimetru.
0.10. Aplink terasą (kur nėra sienų ir patekimo panduso) daroma 70 cm aukščio tvorelė, kuri montuojama į tarpus tarp kolonų. Tvorelės rėmas gaminamas iš tokios pačios medienos kaip aprašyta 1.1 punkte. Tvorelė daroma iš dailylenčių, kurios yra vakuumu impregnuotos rudai, dailylentės sukamos stačiai su ne didesniais nei 8 cm tarpais.
0.11. Patekimas į pavėsinę per neįgaliesiems pritaikytą pandusą. Panduso gamybai naudojama ta pati 1.1 punkte aprašyta mediena ir terasinės lentos. Panduso plotis per visą tarpą tarp kolonų, plotis priklausys nuo to kurioje vietoje bus pasirinkta panduso vieta, panduso plotis apie 1.8 m. Panduso ilgis skaičiuojamas pagal perkritimą tarp terasos aukščio ir žemės, pagal STR reikalavimus. Ant panduso šonų būtina įrengti bent 50 mm aukščio bortelius. Taip pat ant panduso būtina įrengti turėklus, kurių aukštis 70 cm. Panduso įrengimo vieta parenkama kiekvienai pavėsinei individualiai derinant su Užsakovu.
0.12. Garantinis laikotarpis – ne mažesnis kaip 24 mėnesiai nuo priėmimo perdavimo akto pasirašymo dienos.

1. Reikalavimai pavėsinių įrengimui:
1.1.  Turi būti įskaičiuota: visos medžiagos, visi medžiagų transportavimo kaštai ir visi montavimo darbai;
1.2.  Tiekėjas turi užtikrinti, kad pavėsinės ir įrenginiai būtų montuojami profesionalių specialistų, kurie vadovautųsi visais saugumo reikalavimais, skirtais tokio tipo įrenginiams, ir užtikrintų darbų nuoseklumą ir kokybę;
1.3.  Pavėsinės turi būti pristatytos, sumontuotos ir įrengtos per 7 (septynis) mėnesius nuo sutarties pasirašymo dienos.
2. Kiti reikalavimai:
2.1.  Visa pavėsinių įranga ir jį komplektuojantys elementai turi būti nauji, nenaudoti;
2.2.  Tiekėjas privalės savo sąskaita ištaisyti darbų atlikimo ir/ar garantiniu laikotarpiu išryškėjusius defektus;
2.3.  Prekės turi būti tvirtos, ilgaamžės, funkcionalios, jų ar jos sudedamosios dalys tinka naudoti daug kartų ir (ar) lengvai pataisomos, ir (ar) pakeičiamos.

